b'\n_START_ARTICLE_\nDabas resursi\n_START_PARAGRAPH_\nDabas resursi jeb dabas bag\xc4\x81t\xc4\xabbas ir da\xc5\xbe\xc4\x81da veida dabas kr\xc4\x81jumi, dabas veidojumi un dabas \xc4\xabpa\xc5\xa1\xc4\xabbas, kurus cilv\xc4\x93ki izmanto sav\xc4\x81m vajadz\xc4\xabb\xc4\x81m. Tie ir iedal\xc4\x81mi atjaun\xc4\xabgajos un neatjaun\xc4\xabgajos dabas resursos. K\xc4\x81 piem\xc4\x93rus pie atjaunojamajiem dabas resursiem var min\xc4\x93t me\xc5\xbeus, \xc5\xabdeni, gaisu, savuk\xc4\x81rt pie neatjaunojamajiem dabas resursiem pieder nafta, dabasg\xc4\x81ze, akme\xc5\x86ogles, miner\xc4\x81li._NEWLINE_Dabas resursus iedala ar\xc4\xab biotiskos un abiotiskos resursos. Biotiskie resursi ir augi un dz\xc4\xabvnieki, savuk\xc4\x81rt abiotiskie ir neorganiski materi\xc4\x81li, piem\xc4\x93ram, miner\xc4\x81li.'